OpenLLM-France/wikimedia huggingface dataset:
# Laborari (aldizkaria)

Laborari (2001 arte Laborari-Lo Paisan) Euskal Herriko Laborarien Batasuna sindikatuko aldizkaria da.

## Historia

ELB laborantza arloko sindikatuaren sorrerarekin batera hasi zen ateratzen, 1982ko urrian. Lehen lau zenbakietatik 50.000 ale atera ziren eta dohainik izan ziren eta lehen kideen bazkidetzak erabiltzeaz gain zenbait militantek diru-kopuru handiagoak ezarri zituzten atera ahal izateko. Hasieran hilabetekaria izan zen; 1983an 11 zenbaki atera ziren eta ale kopurua aldakorra zen: urte horretako urtarrilekoa 11.000 aletan argitaratu zen, Laborantza Ganberarako hauteskundeen harira. Denbora laburraz bihilabetekaria izan eta gero berriro hilabetekari bihurtu zen, 1984ko ekainetik 1985eko uztailera; zuri-beltzezko 10 orrialdeko aldizkaria zen.
1988an hilabetekaria zen eta 600 harpidedun zituen; 1998an 1.000 bat ale ateratzen ziren eta astekaria zen.
2010eko apirilaren 22an ateratako zenbakia 891.a da.

## Ezaugarriak

Hastapenean izena elebiduna zen, Laborari-Lo Païsan; paisan hitzak "laborari" esan nahi du okzitanieraz; Ipar Euskal Herriko nekazaritza eremu batzuetan (Agaramont aldea...) hizkuntza hau ere hitz egiteaz gain, lehen aleetan Mensuel d’information des paysans basques et béarnais ("Euskal Herriko eta Bearnoko laborarien informazio-hilabetekaria") zekarren mantxetan. Gero Hebdomadaire d’informations des paysans du Pays basque ("Euskal Herriko laborarien informazio-astekaria") idaztera pasatu zen. Lo Païsan karaktere txikiagoez agertzen hasi zen 1992ko otsailean eta 2001ean desagertu egin zen.
3. zenbakia (1983ko urtarrilekoa) bi ediziotan agertu zen: Pays Basque eta Béarn. Geroago bakarra zen edizioak éd. Pays Basque idatzita izan zuen 1993 arte.
Aldizkaria gehienbat frantsesez da eta euskaraz %20tik heren batera izaten da.
Zenbaki bakoitzak artikulu nagusi bat du eta harpideez gain gaiaren arabera horrekin lotura berezia dutenei banatzen zaie. Helburuen artean FDSEArena den Le Sillon astekariak (11.000 zenbaki, haietatik 5.000 Ipar Euskal Herrian) laborarien artean zabaltzen duen ildoari aurre egitea dago.

## Bibliografia

* Martine Sistiague: ELB. Ipar Euskal Herriko laborarien oihartzuna, Gatuzain, Baiona, 1999.

## Erreferentziak

* ↑ Laguntza harpidetzak 54 euro balio zuen. Ikus aldizkariari buruzko informazioa Xiberoa Ici et ailleurs blogean.
* ↑ Martine Sistiague, ELB. Ipar Euskal Herriko laborarien oihartzuna, 73.or.
* ↑ Op. cit., 165.or.
* ↑ Informazioa Pays Basque Infon.
* ↑ Okzitaniera arautuan paisan idazten da.
* ↑ Op. cit., 89-91.or.
* ↑ Adibide gisa 747.a piper eztiari dedikatuta dago.

## Ikus, gainera

* ELB

## Kanpo estekak

* (Frantsesez) Agerkari zerrenda Lapurdum aldizkariaren webgunean.
* (Frantsesez) Argitalpen zerrenda Kultura Ministerioaren webgunean.
* (Frantsesez) Aldizkariaren orrialde bat EHLGren webgunean.
* Datuak: Q12261771
# Kornubita

Kornubita fosfato motako minerala da.

## Ezaugarriak

Kornubita fosfato mineralaren formula kimikoa hau da: ${\ce {Cu5(AsO4)2(OH)4}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Cornubite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1065048
* Multimedia: Cornubite / Q1065048
# Koro Fuentes

Maria Koro Fuentes López (Iruñea, 1951eko maiatzaren 1a) gipuzkoar atleta ohia da.

## Biografia

Espainiako lehen emakumea izan zen junior mailako Europako Txapelketa batera joan zena gutxieneko marka lortu ondoren, eta maila absolutuko Europako Txapelketara joan ziren hiru lehen emakumeetako bat da. Lasterketak utzi ondoren, Fuentesek erabaki zuen atletismoari lotuta eta pistetatik gertu jarraitzea, betiere gazteenei elitera iristen laguntze aldera. Fuentesek 17 aldiz gainditu zituen Espainiako hainbat errekor, maiz berak zituenak aurretik, eta, ondorioz, Gipuzkoako atletarik onena hautatu zuten 1969an eta 1970ean. Bere errekorrak 400 metro, 800 metro, 1.000 metro eta 1.500 metroko kategorietan izan ziren.
2016an, Gipuzkoako Foru Aldundiaren Carmen Adarraga Saria eskuratu zuen.

## Erreferentziak

* ↑ (Gaztelaniaz) Etayo, José Javier. (2020-11-26). «Coro Fuentes, la primera mediofondista total» rfea.
* ↑ Gipuzkoako Foru Aldundia. 2016ko Carmen Adarraga I. Saria – Coro Fuentes. CC BY-SA 4.0 lizentziapean.
* ↑ (Gaztelaniaz) «Galardón para la atleta Koro Fuentes» Naiz 2016-02-27.

## Kanpo estekak

* Datuak: Q111450516
# Koro Arizmendi

Koro Arizmendi Otaegi (Donostia, 1929 – Mexiko, 2017ko urriaren 24), Mexikon erbesteratuko euskal odontologoa izan zen, beste herrialdetako erbesteratuei laguntzeagatik eta zapatistekin kolaboratzeagatik ezaguna egin zena.

## Biografia

Koro Arizmendi Donostian jaio zen, 1929an. Haren aita Karabineroen kapitaina zen eta, horregatik, Korok eta bere bi ahizpek ia urte osoa Madrilen igarotzen zuten; Euskal Herrira bakarrik udan hurbiltzen ziren. Frankisten estatu kolpeak Arizmendi familia Madrilen harrapatu zuen. Handik Bartzelonara ihes egin zuten eta, ondoren, Frantziara. Marseillatik erbesteratzeko itsasontzi bat lortu zuten, Quanza izenekoa, baina behin Casablancan atxilotuak eta konzentrazio esparru batean entzerratuak izan ziren. Azkenik, 1941ko azaroaren 20an Mexikoko Veracruzera heldu ziren.
Mexiko Hiriko Colegio Madrid eta Instituto Luis Vives instituzioetan ikasi zuen, biak errepublikarrek sortutako ikastegiak. UNAMen odontologia ikasi zuen. Beka bati esker ikasketekin jarraitzeko New Yorkera joan zen. Berriro ere Mexiko Hirian ondotologo bezala hasi zen lanean. Lan horretan lehendabizi Espainiako errepublikanoei, ondoren Amerika osotik Mexikora joandako iheslari askoei lagundu zien. Geroago Ejertzito Zapatistarekin jarri zen harremanetan. Ramona Komandantea ezagutu zuen eta laster zapatisten dentista bihurtu zen; halaber haien ideen propagandista egin zen. Korok beti ideia errepublikarrak eta ezkertiarrak defenditu zituen. Ez zuen seme-alabarik izan.

## Erreferentziak

* ↑ http://www.hamaikabide.eus/eu/2017/11/01/koro-arizmendi-erbesteratua-hil-egin-da/

## Kanpo estekak

* Koro Arizmendiren nekrologikoa.
* (Gaztelaniaz):Arizmendiren biografia eta erretratua.
* Datuak: Q43402260
# Kornwestheim

Kornwestheim Alemaniako hiri-udalerri bat da, Baden-Württemberg estatuan. Azken zentsuaren arabera 34.130 biztanle zituen, 14,65 kilometro koadroko azaleran.

## Kanpo estekak

* Datuak: Q16102
* Multimedia: Kornwestheim / Q16102
# Koro

Koro hitzak honako esanahiak ditu:
* Koro: Maliko udalerri bat, Mopti eskualdean.
* Koro: Boli Kostako udalerri eta departamendu bat.
* Koro: Fijiko uharte bat.

## Ikus, gainera

* Koroa, buruko aginte-ikurra.
* Koru, elizaren zatia
* Abesbatza
# Kohei Miyazaki

Kohei Miyazaki (japonieraz: 宮崎 光平, 1981eko otsailaren 6a - ) Japoniako futbolari ohia da.
Hainbat futbol taldetan jokatu du, esaterako Sanfrecce Hiroshima, Avispa Fukuoka, Montedio Yamagata eta Tokushima Vortis.

## Kanpo estekak

* (Japonieraz) J.League Data Site
* Datuak: Q1654421
# Kohei Nakano

Kohei Nakano (japonieraz: 中埜 航平, Nakano Kohei, 2003ko apirilaren 28a -) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q102184219
# Kohei Okuno

Kohei Okuno (japonieraz: 奥野 耕平, 2000ko apirilaren 3a - ) Japoniako futbolaria da.
Hainbat futbol taldetan jokatu du, esaterako Gamba Osaka.

## Kanpo estekak

* (Japonieraz) J.League Data Site
* Datuak: Q44395505
# Kohei Mihara

Kohei Mihara (japonieraz: 三原 向平, 1989ko abenduaren 8a - ) Japoniako futbolaria da.
Hainbat futbol taldetan jokatu du, esaterako Shonan Bellmare eta Ehime FC.

## Kanpo estekak

* (Japonieraz) J.League Data Site
* Datuak: Q768894
# Kohei Mishima

Kohei Mishima (japonieraz: 三島 康平, 1987ko apirilaren 15a - ) Japoniako futbolaria da.
Hainbat futbol taldetan jokatu du, esaterako Vissel Kobe eta Mito HollyHock.

## Kanpo estekak

* (Japonieraz) J.League Data Site
* Datuak: Q6425954
# Kohei Nakashima

Kohei Nakashima (japonieraz: 中島 康平, 1989ko abenduaren 7a - ) Japoniako futbolaria da.
Hainbat futbol taldetan jokatu du, esaterako FC Gifu eta FC Machida Zelvia.

## Kanpo estekak

* (Japonieraz) J.League Data Site
* Datuak: Q6425957
# Kohei Matsushita

Kohei Matsushita (japonieraz: 松下 幸平, 1985eko uztailaren 24a - ) Japoniako futbolaria da.
Hainbat futbol taldetan jokatu du, esaterako Júbilo Iwata eta Ehime FC.

## Kanpo estekak

* (Japonieraz) J.League Data Site
* Datuak: Q3300208
# Kohei Nishino

Kohei Nishino (japonieraz: 西野 晃平, 1982ko apirilaren 15a - ) Japoniako futbolaria da.
Hainbat futbol taldetan jokatu du, esaterako Oita Trinita eta Mito HollyHock.

## Kanpo estekak

* (Japonieraz) J.League Data Site
* Datuak: Q3299655
# Kohei Shimizu

Kohei Shimizu (japonieraz: 清水 航平, 1989ko apirilaren 30a - ) Japoniako futbolaria da.
Hainbat futbol taldetan jokatu du, esaterako Sanfrecce Hiroshima eta Shimizu S-Pulse.

## Kanpo estekak

* (Japonieraz) J.League Data Site
* Datuak: Q6136359
# Kohei Morita

Kohei Morita (japonieraz: 盛田 剛平, 1976ko uztailaren 13a - ) Japoniako futbolari ohia da.
Hainbat futbol taldetan jokatu du, esaterako Urawa Reds, Sanfrecce Hiroshima eta Ventforet Kofu.

## Kanpo estekak

* (Japonieraz) J.League Data Site
* Datuak: Q763851
* Multimedia: Kohei Morita / Q763851
# Labico

Labico Italiako udalerri bat da. Erromako probintzian dago, Lazio eskualdean. 6.465 biztanle ditu, 11,75 kilometro koadroko azaleran banatuta.

## Mugakideak

Labicok honako udalerri hauekin egiten du muga:
Valmontone Palestrina

## Kanpo estekak

* Datuak: Q242779
* Multimedia: Labico / Q242779
# Labeyrie

Labeyrie (okzitanieraz La Veiria) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q536937
* Multimedia: Labeyrie (Pyrénées-Atlantiques) / Q536937
# Labezomorro

Labezomorroa (Blattodea eta, batzutan, Blattaria) 4.500 espezie inguru dituen intsektu ordena da. Horietatik 30 inguru gizakien etxebizitzetan bizi dira eta lau izurritetzat jotzen dute.
Espezierik ezagunenak amerikar labezomorroa (Periplaneta americana, 30 mm-ko luzera), labezomorro arrea (Blattella germanica, 15 mm-ko luzera), asiar labezomorroa (Blattella asahinai, 15 mm-ko luzera) eta labezomorro beltza (Blatta orientalis, 25 mm-ko luzera) dira.

## Erreferentziak

* ↑ Valles, SM; Koehler, PG; Brenner, RJ. (1999). «Comparative insecticide susceptibility and detoxification enzyme activities among pestiferous blattodea» Comp Infibous Biochem Physiol C Pharmacol Toxicol Endocrinol. 124 (3): 227-232. PMID 10661713..
* ↑ Schal, C; Hamilton, R. L.. (1990). «Integrated suppression of synanthropic cockroaches» Annu. Rev. Entomol 35: 521–551. doi:10.1146/annurev.en.35.010190.002513. PMID 2405773..
* Datuak: Q25309
* Multimedia: Blattodea / Q25309
* Espezieak: Blattodea
# Labi

    Artikulu hau Bruneiko azpibarrutiari buruzkoa da; Euskal Autonomia Erkidegoko larrialdi planari buruzkoa beste hau da: «LABI».
Labi Bruneiko Belait barrutian dagoen mukim edo azpibarruti bat da. Belait barrutiaren erdialdetik hegomendebaldera kokatua dago.

## Mugak

* Liang mukim edo azpibarrutia iparraldean
* Bukit Sawat mukim edo azpibarrutia iparrekialdean
* Sukang mukim edo azpibarrutia ekialdean
* Malaysiako Sarawak estatua hegoaldean eta mendebaldean
* Kuala Balai eta Seria mukim edo azpibarrutiak iparmendebaldean

## Biztanleria

2006. urtean, mukim edo azpibarruti honen biztanleria, 2300 pertsonakoa zen.

## Izena

Mukim edo azpibarruti hau, Labi Limegatik (edo Limau Labi, malaieraz) berrizendatua izan zen

## Gobernaria

Azpibarruti honetako oraingo gobernaria, Haji Kamarhan bin Atma da

## Herriak

* Kampong Bukit Puan
* Kampong Tapang Lupak
* Kampong Tenajor
* Kampong Ratan
* Kampong Gatas
* Kampong Kenapol
* Kampong Terunan
* Kampong Kesilin
* Kampong Labi Lama
* Kampong Mendaram Besar
* Kampong Mendaram Kecil
* Kampong Teraja
* Kampong Sungai Petani
* Kampong Malayan

## Kanpo estekak

* Datuak: Q1953075
* Multimedia: Labi / Q1953075
# Kowloon penintsula

Kowloon penintsula (txinera tradizionalez: 九龍半島; txinera sinplifikatuz: 九龙半岛; pinyinez: Jǐulǒng Bàndǎo), Txinako Herri Errepublikako Hong Kong administraturiko lurralde berezian dagoen penintsula da.

## Kokapena

Kowloon penintsula, hiriko Kowloon gunean dago, Hong Kong hiriaren erdigunearen aurrez aurre. Penintsulak gaur egun duen itxura, urteetan itsasoari irabazitako lurraren ondorio da.
Bertan, hiriko etxebizitza eta bulego konplexurik handienetakoa ezartzen da, Union Square delakoa.

## Ikus, gainera

* Hong Kongeko penintsulak
* Kowloon

## Kanpo estekak

* Datuak: Q1210635
# Kowloongo harresi hiria

Kowloongo harresi hiria (txinera tradizionalez: 九龍城寨; txinera sinplifikatuz: 九龙城寨, jatorrian "九龍寨城" deitua), Txinako Herri Errepublikako Hong Kong administraturiko lurralde berezian dagoen Kowloon gunean zegoen etxagunea zen. Etxaguneak 26.000 metro koadroko azalera zeukan.

## Kokapena

Gotorleku militar moduan eraikia XX. mendearen hasieran, hamarkada askotan zehar, gotorlekua Erresuma Batuak kontrolaturiko Hong Kong koloniako Txinako enklabea izan zen. Txinatik etorritako etorkinak bizi izan ziren bertan, hirira lan egitera etorri eta etxebizitza duin bat erosteko dirurik ez zutelako Kowloongo harresi hirira joaten ziren. Pixkanaka, gotorlekua etxebizitza blokeek ordezkatu zuten, askotan, herritarrek eraikitakoak.
1980ko hamarkadan Txinako eta Erresuma Batuko gobernuek hiria eraisteko akordioa sinatu zuten. Azkenik, 1993an gobernuak eraikin multzoa eraitsi zuen eta bere tokian gaur egun bertan Kowloon Hiriko parkea dago. Horrez gain, etxaguneko eraikin historiko batzuk mantendu dira.

## Demografia

1980ko hamarkadan Kowloon harresi hiriko 26.000 m²-etan 50.000 pertsona inguru bizi ziren, elkarren gainean eraikitako 10-12 solairuko etxebizitza blokeetan. Horren arabera, etxaguneak, sekula eraikitako dentsitaterik handiena izan zuen, kilometro koadroko 1.923.000 biztanle.
Etxagunearen barrualde osoan, kale estu eta ilunak zeuden.

## Ikus, gainera

* Kowloon
* Hashima uhartea

## Kanpo estekak

* (Ingelesez) Kowloongo harresi hiriari buruzko informazioa.
* Datuak: Q1022918
* Multimedia: Kowloon Walled City / Q1022918
# Koxka bat estuago

Koxka bat estuago (The Turn of The Screw) Henry James idazleak 1898an argitaratu zuen eleberria da. Literatur kritikarien artean eztabaida bizia sortu zuen liburu honek, luze irauten duena. Aurkitutako eskuizkribuaren tropo edo topiko literarioa darabilen narrazioa da.

## Argumentua

Oharra: Atal honek istorio osoa edo amaiera argitzen du.
Izenik gabeko narratzaile batek lagun bati entzun zion eskuizkribu bat irakurtzen. Eskuizkribua haurtzain batek idatzi zuen eta bere bizitzako pasadizo bat azaltzen zuen. Gizon aberats batek bere bi iloben, mutikoa eta neskatoa, ardura hartu zuen, gurasoak hil eta gero. Haurtzain bat kontratatu behar izan zuen, aurreko haurtzaina hil egin zelako. Gizona Londresen bizi zen, baina mutikoa —Miles— ikastetxe batean zegoen, eta bere arreba —Flora— Essexeko landetxe bikain batean, Bly izenekoa. Momentu horretan neskatoaren zaintza landetxeko arduradunak —Mrs. Grose— zuen, . Kontratatzean, nagusiak argi eta garbi utzi zion haurtzainari ez zuela molestatuta izan nahi, umeekiko inolako arazorekin. Beraz, haurtzain berria landetxera joan zen.
Hasieran lan polita zena ematen zuena amesgaizto bihurtu zen. Milesek landetxera itzuli behar izan zuen, ikastetxetik kanporatu zutelako, azaldu ez ziren arrazoiak direla medio. Haurrak iraganaren eraginean bizi ziren, non aurreko haurtzainak —Miss Jessel— eta morroi batek —Peter Quint—, maitasun harreman bat izan zuten eta biak hil egin ziren. Istorioa etengabeko larritasunean garatzen da, arimen agerpenak direla eta. Izan ere, protagonista aurreko haurtzainaren eta morroiaren mamuen agerpenak ikusten hasi zen.

## Pertsonaiak

* Douglas: Haurtzainaren eskuizkribua jaso zuen gizona.
* Haurtzaina: Ilobak zaintzeko kontratatutako neska gaztea.
* Miles: Hamar urteko mutikoa. Azaldu ez ziren arrazoiengatik bidali zuten ikastetxetik.
* Flora: Milesen arreba. Sei urte zituen.
* Miss Jessel: Hildako haurtzaina, Floraren adiskidea zena.
* Peter Quint: Nagusiaren morroia, landetxera bidalia osasun arazoak direla medio.
* Mrs. Grose: Landetxeko arduraduna, haurtzainaren lagun zintzo bihurtu zena.

## Zinema

* The Innocents (1961)

## Erreferentziak

* ↑ Olaziregi Alustiza, Mari Jose. (1997). Literatura eta irakurlea, testuestrategietatik soziologiara Bernardo Atxagaren unibertso literarioan. EHU, 47 or. ISBN 978-84-8438-150-1. (Noiz kontsultatua: 2024-07-26).

## Kanpo estekak

* Koxka bat estuago Igela argitaletxean
* Datuak: Q625923
* Multimedia: The Turn of the Screw / Q625923
# Koxme Lizaso Lekuona

Koxme Lizaso Lekuona (Oiartzun, 1937ko urtarrilaren 16a - Ib., 2013ko abuztuaren 8a) oiartzuar bertsolaria izan zen. Ugaldetxo auzoko Aldabene etxean jaio zen eta gero Errenterian bizi izan zen urte luzez. Bertsolaritzan 1950eko hamarkadan hasi zen. Jose Joakin Mitxelena, Lexoti eta Oiartzungo beste bertsolariekin batera maiz aritu zen. 1980ko hamarkadako hainbat Txapelketa Nagusitan parte hartu zuen puntakoenen artean. Bertso-jartzaile moduan ere aritu izan zen.

## Liburuak

* Jose Joakin Mitxelena gogoan. (1998). Auspoa Liburutegia. ISBN 84-89080-61-5.

## Erreferentziak

* ↑ Vasco, Diario. «Koxme Lizaso bertsolaria hil da, 76 urte zituela» diariovasco.com (Noiz kontsultatua: 2017-01-29).
* ↑ Elkartea, Xenpelar Dokumentazio Zentroa – Bertsozale. Koxme Lizaso - Biografiak - BDB. Bertsolaritzaren datu-basea. (Noiz kontsultatua: 2017-01-29).
* Datuak: Q28548225
* Multimedia: Koxme Lizaso / Q28548225
# Koxtaperen Bandera

Koxtaperen Bandera Pasai Donibanen jokatu izan zen estropadetako bat da. Pasai Donibane Koxtape Arraun Elkarteak antolatzen zuen bere bigarren traineruarentzako.

## Palmaresa

| Urtea | Irabazlea | Bigarrena | Hirugarrena |
| 1993 | Kalparra (S. Pedro B) | Hernani | Hondarribia B |
| 1994 | Hernani | Zumaia | Yola (Donibaneko B) |
| 1995 | Trintxerpe | Kalparra (S. Pedro B) | Getaria |
| 1996 | Zarautz | Hondarribia B | Kaiku |
| 1997 | Getaria | Hondarribia B | Santiagotarrak |
| 1998 | Astillero | Portugalete | Itxaspe (Koxtape B) |
| 1999 | Zarautz | Donostia Arraun Lagunak | Hondarribia B |
| 2000 | Santiagotarrak | Urdaibai | Ur-Kirolak |
| 2001 | Donibaneko Arraunlariak | Bateratze (Elantxobe-Arkote) | Santiagotarrak |
| 2002 | ez jokatua |
| 2003 | Trintxerpe | San Pedro | Hondarribia B |

## Garaipenak

| Taldea | Garaipenak | Urteak |
| Zarautz | 2 | 1996, 1999 |
| Trintxerpe | 2 | 1995, 2003 |
| Kalparra (S. Pedro B) | 1 | 1993 |
| Hernani | 1 | 1994 |
| Getaria | 1 | 1997 |
| Astillero | 1 | 1998 |
| Santiagotarrak | 1 | 2000 |
| Donibaneko Arraunlariak | 1 | 2001 |

## Kanpo estekak

* Datuak: Q12261636
# Koxhausen

Koxhausen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 115 biztanle zituen 3,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q562826
* Multimedia: Koxhausen / Q562826
# Koxinga

Koxinga (txinera tradizionalez: 國姓爺; pinyinez: Guóxìngyé), jaiotze izenez Zheng Chénggōng (txinera tradizionalez: 鄭 成功; pinyinez: Zhèng Chénggōng; Wade–Giles: Cheng Ch'eng-kung; 1624, Hirado, Japonia – 1662, Taiwan), Ming dinastiako buruzagi militar bat izan zen. Berez, Koxinga mendebaldar edo europarrak ipinitako izena da.
1624-1662 artean Taiwanen nagusi ziren herbeheretarrek uharteko hoklo herriko kideen aurka gehiegikeriak egiten hasi zirenean, haien aurka armekin altxatu zen. Tamsuiko Haur Santuaren misioa eta Taipei hiriko Gaztelua eta Santo Domingo gotorlekuak suntsitu zituen. Uhartearen zati baten kontrola bereganatu eta Tungningo erresuma sortu zuen. Santiago Jilong hiriko biztanleak elikagairik gabe laga zituen, honela espainiarrak bertatik ihesi atera zitezen lortuz. Halere, 1656an herbeheretarrek Taiwan bereganatu zuten.
1661ean 1.000 gizoneko gudarostearekin Luermen hirian sartu zen, Fort Zeelanden suntsitu eta Frederick Coyett jeneralari errendizioa sinatzera beharrarazi zuen. Honela, herbeheretarrek Taiwandik alde egin zuten. Urte honetan malariaz gaixotu eta hurrengo urtean hil zen.
Zheng Jing semeak karguan ordezkatu zuen.
* Datuak: Q197615
* Multimedia: Koxinga / Q197615
# Koxketan

Koxketan taldeko haur-jolasa da. Juan Garmendia Larrañaga etnografoak Beasainen, Gipuzkoan, jaso zuen jokoaren inguruko informazioa.

## Arauak

Joko honetan zabalean sei edo zortzi zentimetro inguruko zulo borobila egin lurgainean eta intxaur-alea botatzen zuten biraka zulora jolaskideek, bost bat metrotik. Ahal izanez gero zuloan sartu behar zen, edo bestela ahalik eta hurbilen utzi.
Zuloan sartzen zuenak eta hurbilen uzten zuenak ematen zion hasiera benetako jokoari. Erpuruaz eta erdiko hatzaz baliaturik jaurtitzen zuten intxaur-alea besteak jotzeko asmoarekin. Jotzeari "kotx" esaten zitzaion eta ukitutako intxaurra jotzailearen eskuetara pasatzen zen. Huts eginez gero, hurrengoa jarraitzen zitzaion jokoari.
Jokoan bi bakarrik gelditu eta bat galtzaile eta bestea irabazle gertatzean ematen zitzaion berriro hasiera jokoari.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 121.or.
* ↑ https://aunamendi.eusko-ikaskuntza.eus/fr/koxketa/ar-151074/

## Kanpo estekak

* (Gaztelaniaz):Koxketan jolasa Juan Garmendia Larrañagaren Ume jolasak liburuan, 32.or.
# Kowloon

Kowloon (txinera tradizionalez: 九龍) Txinako Herri Errepublikako Hong Kong administrazio bereziko eskualdea osatzen duten guneetako bat da Hong Kong uhartea eta Lurralde Berriekin batera.

## Kokapena

Kowloon, Hong Kong uhartearen iparraldean dago, eta Lurralde Berrietako gune nagusiaren hegoaldean.

## Demografia

2006ko erroldaren arabera, Kowloonek 2.019.533 biztanle ditu eta 43.033 biztanle bizi dira kilometro koadroko.

## Ikus, gainera

* Hong Kongen banaketa administratiboa
* Kowloongo harresi hiria

## Kanpo estekak

* (Ingelesez) Kowloon mendebaldeko guneari buruzko webgunean.
* Datuak: Q239143
* Multimedia: Kowloon / Q239143
# Kowloon City barrutia

Kowloon City barrutia (txinera tradizionalez: 九龍城), Hong Kong osatzen duten 18 barrutietako bat da. Barrutiak 10,02 kilometro koadroko azalera eta 362.501 biztanle ditu azken erroldaren arabera.
Hong Kongen batez besteko dentsitatea baino gehiago dauka, 36.178 biztanle kilometro koadroko.

## Ikus, gainera

* Hong Kongen banaketa administratiboa

## Kanpo estekak

* (Ingelesez) Barrutiko gobernuaren webgunea.
* Datuak: Q986415
* Multimedia: Kowloon City District / Q986415
# Lampung

Lampung (indonesieraz: Lampung) Indonesiako 34 probintzietako bat da, Sumatra uhartearen hegoaldea hartzen duena. Sondako itsasartearen ertzean dago, Java uhartearen parez pare. 34.623 kilometro koadroko eremua du, eta 2014an 9.549.079 biztanle zituen. Hiriburua Bandar Lampung da. Nekazaritzan eta arrantzan oinarritzen da bertako ekonomia.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q2110
* Multimedia: Lampung / Q2110
# Lampsako

Lampsako (antzinako grezieraz: Λάμψακος, Lampsakos) antzinako greziar hiria izan zen, iparraldeko Troaden, Helespontoaren ekialdean zegoena. Bertokoek lampsakoar zuten izena. Egungo Lapseki herritik hurbil zegoen.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q1229422
* Multimedia: Lampsacus / Q1229422
# Lamspringe

Lamspringe Alemaniako udalerria da. Saxonia Beherea estatuan kokatuta dago, [[Hildesheim barrutia|Hildesheim]] barrutian. 2014an biztanle zituen kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q574356
* Multimedia: Lamspringe / Q574356
# Lamprozela

Lamprozela Heliozelidae familiako tximeleta genero bat da. Bere espezie tipoa Lamprozela praefulgens da.

## Espezieak

| Espeziea | Egoera |
| Lamprozela desmophanes | daturik gabe |
| Lamprozela metadesmia | daturik gabe |
| Lamprozela praefulgens | daturik gabe |

## Kanpo estekak

* Datuak: Q6482644
* Espezieak: Lamprozela